Návrh komuniké

Koordinačný výbor pre problematiku žien je  koordinačným, iniciatívnym a poradným orgánom vlády SR pre problematiku žien a otázky rovnakých príležitostí žien a mužov vo všetkých oblastiach verejného a rodinného života. Jeho predsedom je minister práce, sociálnych vecí a rodiny Peter Magvaši. V súčasnosti bol tento výbor transformovaný na poradný orgán ministra práce, sociálnych vecí a rodiny.

Výbor venuje pozornosť rovnoprávnemu postaveniu žien a mužov najmä vo verejnom živote, v kultúrnej a hospodárskej oblasti; informuje verejnosť o medzinárodných dokumentoch, o zákonoch a ďalších všeobecne záväzných predpisoch a ich aplikácii v praxi v Slovenskej republike a tiež sa zaoberá tvorbou podmienok pre realizáciu rolí ženy a muža v rodine v zmysle princípu rovnosti príležitostí a vyváženej deľby  práce v rodine.

Koordinačný výbor pre problematiku zasadal v roku 2000 3 razy. Na svojich zasadnutiach sa postupne zaoberal problémami, ktoré sú stanovené dokumentmi OSN (Pekingskou akčnou platformou) za najdôležitejšie v oblasti rovnoprávnosti a vytvárania rovnosti príležitostí žien a mužov. Týmito boli, naviac v zhode s programovou líniou Európskej únie záležitosti ako inštitucionálne riešenie problematiky žien, proces mainstreamingu, ženy a ekonomika, sociálne  opatrenia, podiel žien na rozhodovacích procesoch a ďalšie.